# בדידות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בדידות הוא כינוי לרגש שבהשפעתו לאדם יש כמיהה עזה להתחברויות עם אחרים, עקב מחסור בתקשורת או במגע גופני.

יש לתת את הדעת להבדל בין בדידות לבין בידוד (solitude), מצב בו אדם מנותק מהכלל בכפייה (כמו צינוק בבית כלא) או במקרה שהוא בוחר בכך בעצמו, למשל במטרה לסיים מטלה ללא הסחות.

## [עריכה] מקרים נפוצים

בדידות, למרבה האירוניה, ידועה לרוב בערים גדולות, שבהן רבים מרגישים בדידות מעיקה, על אף שהם מוקפים בכל רגע באלפי אנשים. תחושה זו ניתן לייחס להרגשת האנונימיות שאנשים חווים באזורים עירוניים. בדידות היא לאו דוקא תוצר של בידוד. למשל, היא יכולה להתקיים בנישואין או בקשרים קרובים דומים, בהם ישנה טינה, כעס או מחסור באהבה. בנוסף, יש להפריד בין תחושת הבדידות הנפוצה בקרב הנוער, לבין תחושת הבדידות של אנשים מבוגרים החיים לבד, או שאיבדו את קרוביהם.

## [עריכה] השפעות הבדידות

תוצאות המחקר של U.S. Framingham Heart Study מ-2005 הראו שאצל גברים בעלי תחושות בדידות, רמת ה-IL-6, כימיקל בדם הקשור למחלות לב, גבוהה יותר מאשר אצל גברים שלא מתלוננים על בדידות. בין כל ההשפעות השליליות של הבדידות, המשמעותית ביותר היא הדיכאון. כמו-כן ידועים מקרים רבים של נסיונות התאבדות בקרב בני נוער שניתן לייחס אותם לתחושות הבדידות שהם חווים במהלך גיל ההתבגרות.

## [עריכה] טיפול

נאמר רבות כי בדידות היא המחלה היחידה שניתנת לריפוי על ידי שילוב כמה מקרים יחד. אנשים רבים מפיגים את בדידותם על ידי המצאים שונים באינטרנט כגון צ'אטים, פורומים, תוכנות מסרים מידיים וכתיבה בוויקיפדיה. אף על פי כן, הדעה הרווחת היא שקשר מקוון הוא לא תחליף למערכת יחסים אמיתית פנים-אל-פנים, מהסיבה שלא ניתן להכיר אדם בהתכתבות או בוידאו-צ'אט. קיימים "משרדי שידוכין", מקוונים ולא-מקוונים, שבעזרתם אנשים רבים מחפשים בני-זוג.

## [עריכה] בדידות בספרות

פילוסופים וסופרים רבים עסקו בבדידות ובהשפעותיה על האדם, ולעיתים אף בחרו לחיות בבידוד, כדי להשלים את עבודתם או מסיבות אחרות. בעיקר מדובר במחברים מודרניים, שכן הבדידות היא נחלת הכלל רק בעת האחרונה.

- הפילוסוף רנה דקרט כתב את מרבית כתביו כשהוא חי בבידוד בדירה בפלורנציה.
- ההוגים האקזיסטנציאליסטים, המעמידים את הבדידות במרכז עולמו של האדם המודרני, כגון פרידריך ניטשה ואלבר קאמי, ידועים בתכניהם הרבים על הבדידות.

## [עריכה] קישורים חיצוניים

- רשימת יצירות בדידות - שירה חדשות

רגשות
אדישות | אהבה | אומץ | אושר | אימה | אכזבה | אקסטזה | אשמה | בדידות | בוז | בושה | בלבול | גאווה | געגוע | דאגה | הודיה | הערצה | השפלה | התבטלות | חיבה | חמדה | חמלה | חרטה | ייאוש | כעס | מבוכה | מרירות | סבל | סלידה | עלבון | עצב | עצבנות | פחד | ציפייה | צער | קבלה | קנאה | רחמים | ריקנות | שמחה | שנאה | שעמום | תדהמה | תיעוב | תסכול | תקווה

מקור: http://he.wikipedia.org../../../%D7%91/%D7%93/%D7%99/%D7%91%D7%93%D7%99%D7%93%D7%95%D7%AA.html

קטגוריה: רגשות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- Français
- Nederlands
- Português